Τίτος Πριφέρνιος Παίτος Ροσιανός Γεμίνος

Ο Τίτος Πριφέρνιος Παίτος Ροσιανός Γεμίνος, λατιν.: Titus Prifernius Paetus Rosianus Geminus ήταν Ρωμαίος συγκλητικός του 2ου αι., που κατείχε μία σειρά από θέσεις στην υπηρεσία του Αυτοκράτορα. Διετέλεσε κανονικός ύπατος για το διάστημα (nundinium) του Μαΐου-Ιουνίου μ.Χ. 146 ως συνάδελφος του Πόπλιου Μούμιου Σισέννα Ρουτιλιανού.Géza Alföldy, Konsulat und Senatorenstand unter den Antoninen, (Bonn: Habelt Verlag, 1977), p. 151.

 Βιογραφία 
Ο Παίτος γεννήθηκε στην Τρεβούλα Μουτούσκα από συγκλητική οικογένεια με πολλές διασυνδέσεις. Ο πατέρας του, Τίτος Πριφέρνιος Παίτος Ροσιανός Γεμίνος, ήταν ύπατος το 123,Werner Eck and Andreas Pangerl, "Neue Diplome mit den Namen von Konsuln und Statthaltern," Zeitschrift für Papyrologie und Epigraphik, 187 (2013), pp. 286-290 και ο παππούς του, Τίτος Πριφέρνιος Παίτος, ήταν υπήκοος το 96. Η οικογένειά του ήταν έγκριτη, όχι μόνο σε ευρύτερο επίπεδο, αλλά και σε τοπικό επίπεδο. Ο Παίτος καταγράφεται να κατέχει όλα τα δημοτικά αξιώματα της πόλης καταγωγής του.Edward Dabrowa, Legio X Fretensis: A Prosopographical Study of its Officers (I-III c. A.D.) (Stuttgart: Franz Steiner, 1993), p. 56 

Το πρώτο καταγεγραμμένο αξίωμα που κατείχε ο Παίτος ήταν ως ένας από τους decemviri stlitibus judicandus, ένα από τα τέσσερα αξιώματα που αποτελούσαν τους vigintiviri. Στη συνέχεια, στα τέλη της δεκαετίας του 20 του 2ου αι., υπηρέτησε ως τριβούνος του στρατού στη Legio X Fretensis, που είχε ως βάση την Ιουδαία. Μετά την επιστροφή του στη Ρώμη, κατείχε τα παραδοσιακά ρωμαϊκά αξιώματα -ταμίας, τριβούνος των πληβείων και πραίτωρ- όλα με τη σύσταση του Αυτοκράτορα Αδριανού. Ο Έντουαρντ Νταμπρόβα αποδίδει αυτή την εύνοια στη μεσολάβηση τού πατέρα του ή τού γνωστού δικηγόρου και φίλου τού Αυτοκράτορα, τού κουνιάδου του Πόπλιου Πακτούμειου Κλήμη. Σύμφωνα με τον Ρόναλντ Σάυμ, ο Κλήμης ήταν ταμίας τού πατέρα τού Παίτου, όταν ήταν ανθύπατος (κυβερνήτης) της Αφρικής.Syme, "Pliny's Less Successful Friends", Historia: Zeitschrift für Alte Geschichte, 9 (1960), p. 371

Αφού υπηρέτησε ως πραίτωρ, ο Παίτος έγινε legatus legionis ή διοικητής μίας λεγεώνας, τής οποίας το όνομα δεν έχει διασωθεί (οι δύο πιο πιθανές μονάδες είναι η Legio XIV Gemina ή η Legio IV Scythica), και στη συνέχεια κυβερνήτης τής Ακουιτανικής Γαλατίας. Ο Γκέζα Αλφέλντι χρονολογεί αυτό το αξίωμα από το 142 έως το 145 περίπου.Alföldy, Konsulat und Senatorenstand, p. 252 Ο Νταμπρόβα σημειώνει: «αυτή η θέση είχε μεγάλη σημασία, επειδή εκείνη την εποχή υποσχόταν μία γρήγορη προαγωγή σε ύπατο».Dabrowa, Legio X Fretensis, p. 57 Έγινε ύπατος ένα χρόνο μετά την επιστροφή του στη Ρώμη.

Μετά τη  υπατεία, ο Παίτος έγινε δεκτός στον σύλλογο των οιονωσκόπων. Κατείχε επίσης μία σειρά από υπατικά αξιώματα: curator alvei Tiberis et cloacarum Urbis, praefectus alimentorum,  έπειτα δύο φορές κυβερνήτης: της Δαλματίας από το 153 έως το 156,  και -το αποκορύφωμα της συγκλητικής επιτυχίας- ανθύπατος (κυβερνήτης) της Αφρικής το 160/161.Alföldy, Konsulat und Senatorenstand, p. 209

 Παραπομπές 

Κατηγορία:Ρωμαίοι ύπατοι του 2ου αιώνα